open-index/open-wikipedia-markdown huggingface dataset:
Central Park (Cowdenbeath)

**Central Park** er et fotballstadion i Cowdenbeath, Skottland. Det er hjemmebanen til Cowdenbeath FC. Opprinnelig spilte klubben på en annen bane som ble kalt North End Park. De flyttet til Central Park da stadionet ble åpnet i 1917. Banen befinner seg i sentrum av byen, rett ved siden av hovedgaten High Street.

Central Park har en tilskuerkapasitet på 4 370. Det mest uvanlige trekket ved stadionet er en billøpbane som går rundt gressmatten. Det er fordi stadionet er i jevnlig bruk (hver onsdag og fredag) som motorsportbane. Motorsportbanen innebærer at supporterne på øst- og vestsiden av stadionet befinner seg relativt langt vekk fra gressmatten. Banestørrelsen er 98 x 60 meter.

Tre sider av stadionet er ståtribuner uten tak. Sitteplassene befinner seg på nordsiden av stadionet, med plass til 1 431 tilskuere. Et annet uvanlig trekk ved stadionet er at sittetribunen egentlig består av to tribuner, som er plassert ved siden av hverandre. Opprinnelig var det bare én hovedtribune her med plass til 3 500 tilskuere, men halvparten av denne tribunen ble ødelagt av brann i 1992. Den gjenværende delen av denne tribunen blir kalt for West Stand, eller bare Old Stand. Ved siden av den gamle sittetribunen er Alex Menzies Stand (eller New Stand), som ble bygget i 1993. Sammen med den nye sittetribunen bygget klubben nye garderober, et styrerom, mottakelsesrom og kontorer. Begge hovedtribunene har en rad med flomlysmaster foran seg, og de kan forstyrre utsikten for supporterne. Siden murveggene som går rundt stadionet er ganske lave, er det mulig å følge kampene fra utsiden av stadionet, uten å måtte betale.

## Fremtidsplaner

Det eksisterer for tiden planer for Cowdenbeath FC om å flytte til et nytt stadion, som vil bli plassert i utkanten av byen. Selskapet Innovate Cowdenbeath Limiteds "visjon for fremtiden for Cowdenbeath FC er å relokalisere klubben i et nytt stadion med moderne fasiliteter, som vil tillate klubben å bli selvfinansierende som forretning, og på den måten sikre klubben økonomisk på lang sikt. 

Ambisjonene for det nye stadionet inkluderer den siste teknologien innenfor gressunderlag som holder seg året rundt, kontorplasser, fysioterapifasiliteter, forretnings- og undervisningslokaler, som alle vil bli tilgjengelige for offentlig bruk."

## Fakta

**Tilskuerrekord:** 25 586 v Rangers. Kvartfinale i den skotske ligacupen, 21. september 1949

**Gjennomsnittlig tilskuerantall sesongen 2005–2006:** 471

## Referanser
Reis av sted

***Reis av sted*** er et dobbelt-album med Too Far Gone. Albumet ble utgitt den 17. juni 2011. Albumet inneholder en CD med nye låter og en med gamle låter.

## Sporliste
### CD 1
# «Het natt» (Børge Rømma/Roar Øien)
# «Værdens beste bar» (Børge Rømma/Ola Buan Øien)
# «Reis av sted» (Børge Rømma/Ola Buan Øien)
# «16. mai» (Ola Buan Øien), med Terje Tysland
# «Ingenting» (Roar Øien)
# «Bæstefar» (Børge Rømma)
# «Rota det te» (Ola Buan Øien)
# «Snu på livet» (Roar Øien)
# «I en sofa» (Roar Øien)
# «Tia flyg igjen» (Ola Buan Øien)
# «Kvart på fir (tre '45)» (Ola Buan Øien)
# «Korr e du no» (Børge Rømma/Ola Buan Øien/Ronny Wikmark)
### CD 2
# «Kainn æ få lov» (*[[Bæst i test]]*), (Roar Øien/Bob McDill)
# «Ælsk dæ vilt» (*[[Løkky]]*), (Ola Buan Øien/Børge Rømma)
# «Zetor'n» (*[[Zetor'n]]*), (Roar Øien)
# «De e slutt» (*[[Zetor'n]]*), (Ola Buan Øien)
# «Bæst i test» (*[[Bæst i test]]*), (Petter Øien)
# «Et håp» (*[[Tia flyg]]*), (Ola Buan Øien/Tore Dalsaune)
# «Deilig» (*[[Bæst i test]]*), (Petter Øien/Frank Hellum/Ronny Wikmark)
# «Sola i ryggen» (*[[Sola i ryggen]]*), (Ola Buan Øien)
# «Så fin» (*[[Bæst i test]]*), (Petter Øien/Kincaid/Funck)
# «Treidagsfest på Ler» (*[[Zetor'n]]*), (Ola Buan Øien)
# «Plattfæste'n» (*[[Bæst i test]]*), (Ola Buan Øien)
# «Det lokte skit» (*[[Sola i ryggen]]*), (Børge Rømma/Roar Øien)

## Medvirkende
### Too Far Gone
* Børge Rømma - sang, kor, gitarer, låtskriver
* Roar Øien - steelgitar, gitarer, banjo, kor, låtskriver
* Ola Buan Øien - gitarer, mandolin, kor
* Magne Kollstrøm - bass, kor
* Anders Stensås - trommer
### Andre medvirkende
* Terje Tysland - sang, kor
* Ronny Wikmark - tangenter, låtskriver, tekniker, produsent, miksing
* Steffen Isaksen - piano
* Jostein Almåsbro - kor
* Håvard Soknes - kor, co-tekniker
* Terje Storli - produsent
* Chris Sansom - mastring
Scotiabank Arena

**Scotiabank Arena**, tidligere **Air Canada Centre**, er en arena i sentrum av Toronto i Canada. Den er hjemmearena for Toronto Maple Leafs i National Hockey League, Toronto Raptors i National Basketball Association og Toronto Rock i National Lacross League. Arenaen åpnet i 1999 og er eid av Maple Leaf Sports & Entertainment, som også eier Maple Leafs og Raptors. Den har plass til 18,819 i ishockey og lacross, og 19,800 personer for basketball. Den er planlagt brukt til basketball under de Panamerikanske leker i 2015.

## Eksterne lenker
*
Centre Bell

**Centre Bell** (**Bell Centre** på engelsk) er en ishall i sentrum av Montréal i Canada som er hjemmearena for Montreal Canadiens i National Hockey League. Den har kapasitet for 21,273 tilskuere og ble åpnet i 1996.

## Eksterne lenker
*
Nevegal

**Nevegal** er et høydedragsplatå sørøst for Belluno, nord i Italia. Nevegal er et kjent ferie- og vintersportssted.

## Eksterne lenker
* alpedelnevegal.it
Day of the Daleks

***Day of the Daleks*** er en historie i den britiske science fiction serien Doctor Who (episode 1 av sesong 9), som først ble sendt i fire ukentlige deler mellom 1. januar og 22. januar 1972. Det er den første Doctor Who-historien på fem år til å ha romvesen kalt dalekser som hovedfiende.

## Handlingsreferat
Sir Reginald Styles, en britisk diplomat som forsøker å organisere en fredskonferanse for å forhindre tredje verdenskrig, blir tatt av en fremmed soldat i kamuflasje med en futuristisk pistol. Men før han rekker å skyte Styles, forsvinner soldaten. Dette etterlater Styles i sjokk etter hendelsen, og forteller sin sekretær at et spøkelse har besøkt ham. Kineserne har allerede forlatt konferansen hans, og Styles flyr til Beijing for å overbevise dem om å komme tilbake.

Men senere nekter Styles imidlertid for  å ha sett spøkelset til tross for at andre også har lagt merke til tilstedeværelsen av fremmede fotavtrykk i gjørme hjemme hos Styles. Han blir også avlyttet av to humanoide romvesen, Ogrons, som angriper ham. Det blir oppdaget at den fremmede pistolen, kalt en ultralyd-blaster, er produsert av terrestriske materialer. De oppdager også en tidsmaskin. Alle oppdagelsene blir samlet hjemme hos Styles, og en doktor bestemmer seg for å overnatte der. Huset blir deretter angrepet igjen av fremmede skapninger, som kidnapper doktoren. I mellomtiden har Styles endelig overbevist kineserne om å komme tilbake til konferansen, og at delegatene skal komme dagen etter.

Doktoren går inn i noe som ser ut som en fabrikk. Men oppdager mennesker som brukes som slaver, og blir overvåket av andre mennesker. Doktoren blir tatt til fange av en «ogron» og blir avhørt. Doktoren finner ut at de fremmede skapningene har oppdaget tidsreiser, invaderte Jordkloden, og endret historiens gang. Han oppdager at mot slutten av 1900-tallet begynte en ødeleggende 100 år lang verdenskrig som drepte mesteparten av verdens befolkning, og resten av befolkningen ble tvunget til å leve i huler under jorden. Det var i denne perioden at romvesen gjennomførte deres invasjon, og forsøkte å skaffe råvarer som kunne drive utvidelsen av deres eget imperium. Men enkelte mennesker forsøkte å samarbeide med skapningene.

## Referanser
Canadian Tire Centre

**Canadian Tire Centre** er en ishall i Kanata i Ottawa i Canada. Hallen er hjemmearena for Ottawa Senators som spiller i National Hockey League. Den åpnet i 1996 og ble utvidet i 2005. Arenaen har plass til 19.153 tilskuere.

## Eksterne lenker
*
InFiber

**InFiber AS** er et teleselskap som leier ut mørk fiber på Østlandet til teleoperatører, tjenesteleverandører og bedrifter. Selskapet disponerer over 2000 km fibertraseer.

Selskapet er heleid av private equity fondet EQT V, har 24 ansatte og ledes av adm.dir. Ole Edvard Pedersen.

Selskapet omsatte i 2010 for 181 millioner kroner og hadde et driftsresultat før skatt på 94 millioner kroner.

Aksjeselskapet ble dannet i 2009 etter en fisjon av Hafslund Telekom AS. Selskapet startet televirksomheten i 2003. 

Hafslund inngikk avtale med EQT i desember 2010 om å selge aksjene i selskapet for 1477 MNOK. Transaksjonen ble gjennomført i januar 2011.

EQT inngikk avtale med eierne av Ventelo om å overta dette selskapet i februar 2012. EQT har etter overtakelsen kommunisert at InFiber og Ventelo vil bli restrukturert under det felles merkevarenavnet Broadnet, nåværende GlobalConnect.

## Eksterne lenker
*
REC (film)

***REC*** (skrevet som ***[REC]***) er en spansk skrekkfilm fra 2007, skrevet og regissert av Jaume Balagueró og Paco Plaza. Filmen handler om et TV-team som skal dokumentere en vanlig natt hos brannvesenet i Barcelona, men isteden ender de opp i en kamp på liv og død, mot noe ukjent.

Filmen ble spilt inn i Barcelona og tittelen er en forkortelse av ordet «record», som på et videokamera eller videospiller. 

*REC* ble godt mottatt av filmanmelderne.

Den har fått tre oppfølgere (den siste i 2014) og i 2008 kom en amerikansk nyinnspilling kalt *[[Quarantine]]*.

## Handlingsreferat
En reporter Ángela Vidal og hennes kamera-mann Pablo har nattevakt ved en brannstasjon i Barcelona, og planlegger å en dokumentar-serie om brannstasjonen. I løpet av filmingen mottar stasjonen en telefon angående en gammel kvinne, fru Izquierdo, som er viss nok er fanget i hennes egen leilighet og skriker etter hjelp. Ángela og Pablo følger med to av brannmennene, Álex og Manu, til bygården, hvor to politibetjenter venter på dem. Men når de nærmer seg området, blir den eldre kvinnen aggressiv og angriper en av betjentene og biter ham i nakken. De bærer den skadde politibetjenten vekk, og oppdager at de andre beboerne fra bygningen er samlet der. Politiet og militæret forsegler hele bygningen, og fanger alle beboerne der inne.

Folk begynner å få panikk, og flere av dem blir kritisk skadet. Fru Izquierdo dreper deretter en jente, og den gjenværende politimannen, Sergio, blir tvunget til å skyte henne. Ángela og Pablo begynner å intervjue beboerne. En av dem er en syk liten jente som heter Jennifer. Moren hennes, Mari Carmen, påstår at hun har betennelse i mandlene, og sier at hunden hennes, Max, er hos en veterinær fordi hunden også har blitt syk. En helse-inspektør ankommer, og forsøker å behandle de skadde. Men de blir plutselig aggressive. 

Helse-inspektøren forteller at de er smittet med et virus som ligner på rabies, og at sykdommen ble sporet tilbake til en hund i deres bygård. Ángela innser at dette må være Max. Jennifer biter moren sin i ansiktet, og flykter ovenpå. De finner Jennifer, men hun biter Sergio, som ber de andre om å forlate ham. Gradvis blir resten av beboerne i bygården bitt og de blir smittet. Ángela, Pablo og Manu, tre av de overlevende, finner en nøkkel som gjør at de kan stikke av fra bygningen via et stort avløp i kjelleren som er koblet til en kloakk. Manu blir også bitt, og viser snart symptomer på virus. 

De andre oppdager snart en båndopptaker som forklarer at en penthouse-eier, en agent for Vatikanet, fikk i oppgave å isolere et enzym som ble båret av en ung portugisisk jente ved navn Tristana Medeiros, hvis symptomer antyder en demonisk besittelse. Når agenten forsøkte å behandle Medeiros, går enzymet gjennom en mutasjon, og virus blir mer smittsomt. Agenten forseglet deretter Tristana i leiligheten for å dø av sult. Men Tristana er nå en ghoul som dukker opp for å lete etter mat. Ángela og Pablo forsøker deretter å flykte.

## Rolleliste

## Referanser


## Eksterne lenker
*
Mary Queeny

**Mary Queeny** (født **Maria Boutros Younis** i 1913 i Tannourine i Libanon, død 25. november 2003 i Kairo) var en skuespiller og filmprodusent fra Egypt.

Queeny ble født inn i en kristen familie i Libanon i 1913. Hun flyttet til Kairo med sin mor Maria, og hennes tante Assia Dagher. Queeny var en populær skuespiller og anerkjent filmprodusent/regissør på egyptisk kino og film. Hennes mors fetter var Asaad Dagher, som var en forfatter og journalist ved den berømte avisen Al-Ahram. Queeny var gift med den egyptiske skuespiller og regissør Ahmed Galal, deres sønn er den egyptiske filmregissøren Nader Galal. Queeny var blant de aller første kvinnene i Egypt som opptrådte på egyptiske TV-skjermen uten noen form for slør eller annen tildekning av ansiktet. I 1958 etablerte Queeny hennes eget prosesseringslaboratorium for filmer, som hun solgte til Misr Company i 1963, og som nå heter Misr International.

## Filmografi
Hennes mest kjente filmer:
* Pangs of Conscience (1931)
* When a Woman Loves (1933)
* Rebellious Girl (1940) (hennes første hovedrolle)
* Prisoner No 17 (1949)
* The Seventh Wife (1950)
* Sacrificing My Love (1951)
* Women Without Men (1953) (hennes siste film som skuespiller), laget av Youssef Chahine

## Referanser


## Eksterne lenker
* 
*  Mary Queeny filmografi
Morbegno

**Morbegno** er en by og kommune i den italienske Valtellina-dalen. Kommunen ligger i Lombardia-regionen i provinsen Sondrio og har om lag 12 000 innbyggere.

## Referanser


## Eksterne lenker
*
Scotiabank Saddledome

**Scotiabank Saddledome**, tidligere **Olympic Saddledome**, **Canadian Airlines Saddledome** og **Pengrowth Saddledome**, er en ishall i Calgary, Canada. Arenaen har plass til 19&nbsp;289 tilskuere og er hjemmebane for Calgary Flames i National Hockey League, Calgary Roughnecks i National Lacross League og Calgary Hitmen i Western Hockey League. Den er kommunal og ble ferdigstilt i 1983. Under Vinter-OL 1988 ble ishockey og kunstløp arrangert i denne hallen.

## Eksterne lenker
*
San Pellegrino Terme

**San Pellegrino Terme** er en liten by og kommune nord i Italia. Kommunen ligger i Lombardia-regionen i provinsen Bergamo og har 4952 innbyggere (2013. Kommunen har følgende frazioni: Alino, Antea, Aplecchio, Ca' Boffelli, Ca' de Rizzi, Falecchio, Frasnadello, Frasnito, Piazzacava, Pradello, Santa Croce, Spettino, Sussia, La Torre, La Vetta og Vettarola.

## Befolkningsutvikling

## Referanser


## Eksterne lenker
*
Was mir behagt, ist nur die muntre Jagd

**Was mir behagt, ist nur die muntre Jagd** (BWV 208), også kjent som «Jaktkantaten», er en kantate av Johann Sebastian Bach.

## Opprinnelse
Bach skrev kantaten som festlig taffelmusikk til Christian av Sachsen-Weißenfels' fødseldagsfeiring i 1713, og den ble oppført i *Jägerhof* i Weißenfels om kvelden etter en lengre jaktutflukt.

## Tematikk
Librettoen er skrevet av Salomon Franck. Dikteren tar for seg tekster fra den klassiske mytologien: Diana, jaktens gudinne (sopran), Endymion (tenor), Pan (bass) og Pales (sopran) priser fyrst Christian.

## Instrumentering og struktur
*2 sopraner, tenor, bass i ovennevnte personsammensetning
*Orkester med jakthorn I/II, obo I/II, tenorobo (taille), fagott, blokkfløyte I/II, fiolin I/II, bratsj, basso continuo.

Bach spesifiserte ikke uttrykkelig et større kor.

Verket består av 14 satser:
# «Was mir behagt, ist nur die muntre Jagd!», resitativ for sopran
# «Jagen ist die Lust der Gotter», arie for sopran
# «Wie, schonste Gottin? wie?», resitativ for tenor
# «Willst du dich nicht mehr ergetzen», arie for tenor
# «Ich liebe dich zwar noch!», resitativ for sopran & tenor
# «Ein Furst ist seines Landes Pan», arie for bass
# «Soll dann der Pales Opfer hier das letzte sein?», resitativ for sopran
# «Schafe konnen sicher weiden», arie for sopran
# «So stimmt mit ein und lasst des Tages Lust volkommen sein», resitativ for sopran
# «Lebe, Sonne dieser Erden», koral
# «Entzucket uns beide, ihr Strahlen der Freude», arie for sopran og tenor
# «Weil die wollenreichen Heerden», arie for sopran
# «Ihr Felder und Auen», Arie for bass
# «Ihr lieblichste Blicke, ihr freudige Stunden», koral

## Karakteristika
Dette er en eldste kjente verdslige kantaten av Bach. Dessuten er det Bachs første kjente verk for et større orkester og det første dokumenterte samarbeidet med dikteren Salomon Franck. Kantaten består av en rekke av 15 ganske korte resitativer, arier og kor holdt i en ganske fri stil, dvs. at den flere steder avviker fra tidens vanlige formskjema. Musikkens jaktkarakter understrekes av to horn. Den mest kjente satsen er Pales pastorale arie *Schafe können sicher weiden*; langt mer kjent enn selve kantaten.

Kantaten er ikke fullstendig bevart i sin opprinnelige form, autografen mangler åpningssinfoniaen og begynner rett på et kort resitativ.  

## Referanser og fotnoter




## Litteratur
* Alfred Dürr: *Johann Sebastian Bach: Die Kantaten.* Bärenreiter, Kassel 1999, ISBN 3-7618-1476-3
* Werner Neumann: *Handbuch der Kantaten J.S.Bachs*, 1947, 5. opplag. 1984, ISBN 3-7651-0054-4
* Hans-Joachim Schulze: *Die Bach-Kantaten: Einführungen zu sämtlichen Kantaten Johann Sebastian Bachs*. Leipzig: Evangelische Verlags-Anstalt; Stuttgart: Carus-Verlag 2006 (Edition Bach-Archiv Leipzig) ISBN 3-374-02390-8 (Evang. Verl.-Anst.), ISBN 3-89948-073-2 (Carus-Verl.)
* 
* Christoph Wolff, Ton Koopman: *Die Welt der Bach-Kantaten*. Verlag J. B. Metzler, Stuttgart, Weimar 2006, ISBN 978-3-476-02127-4

## Eksterne lenker
* [Partitur](http://imslp.org/wiki/Was_mir_behagt,_ist_nur_die_muntre_Jagd,_BWV_208_(Bach,_Johann_Sebastian)) på IMSLP
* Struktur og fullstendig tekst
Visitasjon

**Visitasjon** er en undersøkelse politiet gjør av en persons ytre eller et kjøretøy.

Visitasjon kan bare foretas når det har til formål å stanse forstyrrelser av den offentlige ro og orden eller når omstendighetene gir grunn til frykt for slike forstyrrelser, å ivareta enkeltpersoners eller allmennhetens sikkerhet eller å avverge eller stanse lovbrudd. Det må foreligge konkret eller saklig grunn for at politiet skal kunne visitere en person eller et kjøretøy.

Visitasjon av en person er en ytre besiktigelse av en person. Siktemålet med visitasjon av person er å søke etter ting som er anbrakt utenpå kroppen eller som befinner seg hos personen i dennes umiddelbare nærhet. Legemet i seg selv er ikke gjenstand for gransking. Visitasjon må avgrenses mot kroppsransaking og kroppsvisitering. Ransaking og visitering har ulikt hjemmelsgrunnlag og dermed ulike formål. Selve gjennomføringen av ransakingen/visitasjonen kan se helt lik ut og være like inngripende. Når formålet med ransakingen/visitasjonen er nådd skal den avsluttes.

Når politiet gjør en bil til gjenstand for visitasjon kan bilen undersøkes overalt både utvendig, under og innvendig, herunder bagasjerom, hanskerom og hjulbrønn. Det kan undersøkes under matter og annet løst utstyr inne i bilen, samt bagasje og andre gjenstander som befinner seg i eller på kjøretøyet. Gjennomsøking av et kjøretøy som er så inngående at det foretas substansielle inngrep som, for eksempel der deler eller fastmontert utstyr løsnes eller må fjernes, rubriseres som straffeprosessuell ransaking og krever skjellig grunn til mistanke.

## Se også
* Visitationszone

## Referanser
Vancouver Whitecaps FC

**Vancouver Whitecaps FC** er en fotballklubb basert i Vancouver, Canada, som spiller i Major League Soccer. Det har vært lag som har brukt navnet Vancouver Whitecaps siden 1974, men dagens lag ble opprettet i 2011. I første del av først sesong spiller laget på Empire Field, men fra oktober spiller de på 54&nbsp;500-seters stadionet BC Place Stadium. Laget trenes av islendingen Teitur Thordarson, som tidligere har trent blant annet SK Brann, FK Lyn og Lillestrøm SK.

## Spillerstall

### Utlånte spillere

## Eksterne lenker
*
Dag-Morten Wehn

**Dag-Morten Wehn** (født 22. februar 1985 i Trondheim) er en norsk tidligere ishockeyspiller som begynte sin karriere for idrettslaget Leik på Hølonda. Han avsluttet sin karriere som løper for  i 2019.

Wehn har tidligere spilt for Lillehammer (2002–05), TIK (2005–2007),  (2007-08 og 2010-12), Stjernen (2008-09), Sparta (2009-10),  og landslaget i 2005.

## Referanser


## Eksterne lenker
*
Lumen Field

**Lumen Field**, tidligere **Qwest Field** og **CenturyLink Field**, er et flerbruksstadion i Seattle i USA. Den er hjemmearena for Seattle Seahawks i National Football League og Seattle Sounders FC i Major League Soccer. Stadionet het opprinnelig **Seahawks Stadium**, men skiftet navn til Qwest Field i juni 2004 etter at navnerettighetene ble kjøpt av telekommunikasjonsselskapet Qwest. Stadionet heter i dag CenturyLink field. Bygningskomplekset inneholder også Event Center med WaMu Theatre, en garasje og offentlige områder. Stadionet brukes til konserter, handels- og konsumentmesser i tillegg til sport. Stadionet liggen under 1,5 km fra bykjernen, og er tilgjengelig via flere motorveier og kollektivtransport. 

Stadionet ble bygget mellom 2000 og 2002 etter en folkeavstemning i delstaten den 17. juni 1997. Delstaten opprettet Washington State Public Stadium Authority. Seahawks' eier, Paul Allen, opprettet First & Goal Inc. for å drive anlegget. Allen var nært involvert i planleggingen og ønsket et åpent stadion med intim atmosfære. Stadionet er en moderne fasilitet med utsikt over skylinen i sentrum. Det har plass til  tilskuere.

Qwest Field er et av NFL-stadionene med høyest lydnivå under kamp, som blant annet har bidratt til hjemmefordel gjennom en økning i tyvstart (forflytting av en offensiv spiller før avspark). Det var den første NFL-arenaen som tok i bruk kunstgresstypen FieldTurf. Den har også vært brukt av mange videregående- og universitetslag i amerikansk fotball.

Qwest Field ble også designet for fotball. Den første kampen som ble holdt var en kamp i United Soccer Leagues (USL) med Seattle Sounders. USL-laget begynte å bruke banen regelmessig fra 2003. Et ekspansjonslag for MLS, Seattle Sounders FC, begynte å bruke banen i 2009. Den huset cupfinalen i 2009.

## Referanser


## Eksterne lenker
*
Anders Aschim

**Anders Aschim** (født 1958) er en norsk teolog, bibeloversetter og sakprosaforfatter. Han er professor ved Institutt for religion, livssyn og kyrkjefag ved Høgskolen i Volda. Fra studieåret 2016/17 er han professor i religion, livssyn og etikk ved Høgskolen i Hedmark.

Aschim vokste opp i Tromsø og på Hamar. Han har teologisk embetseksamen med mellomfag i hebraisk og musikk, og ble doktor philos. i 2010.  Han virket som prest i blant annet Ringebu og Enebakk. I tillegg har Aschim hatt forskings- og undervisingsstillinger ved Menighetsfakultetet. Han er med i prosjektet som utarbeider en fullstendig revisjon av bibeloversettelsene til både bokmål og nynorsk i regi av Bibelselskapet. Denne oversettelsen kom ut i 2011.

Faglig har Aschim særlig tatt for seg Dødehavsrullene og livet til salmeforfatteren Elias Blix, som han gav ut en fyldig biografi om i 2008. Dette arbeidet var også grunnlaget for doktoravhandlingen han la fram høsten 2010: *Ein betre vår ein gong : Elias Blix / Uavslutta vitskapleg etterskrift.*

Aschim har publisert en rekkje artikler om emner knyttet til oversettelse av Bibelen, Dødehavsrullene og om den tidlige målbevegelsen. I tillegg til tradisjonelle media har Aschim og benyttet seg av nyere former, som blogger.

## Bibliografi
* 
* 
* *Hemmeligheten i hulen – en fortelling om Dødehavsrullene* (1999)
* *Ein betre vår ein gong. Elias Blix* (2008)
* *Bibelen 3.0 bak Bibel 2011* Verbum 2013 ISBN 978-82-543-1223-0

## Referanser


## Eksterne lenker
* «Anders Aschim» i Allkunne
* Blixblog. Blogg om Elias Blix skrevet av Anders Aschim
* qumran.no . Nettsted om Daudehavsrullane drevet av Anders Aschim
Fonnåsfjellet

**Fonnåsfjellet** er et fjellmassiv i Tynset og Rendalen kommuner i Nord-Østerdalen i Innlandet. Massivet er 20&nbsp;km langt i nord-sørlig retning, og inntil 10&nbsp;km bredt i nord. Det ligger mellom de øvre to tilløpene Tysla og Finnstadåa (Unsetåa) til Rena-elva helt nord i denne. Like vest for massivet – på andre sida av tilløpselva Tysla i Tylldalen, ligger Jutulhogget. Vannmassene som brast igjennom isen og gravde ut Jutulhogget, var altså demmet opp i Tylldalen inntil Fonnåsfjellet. Nordvest for fjellmassivet ligger den store fjellstrukturen Tron (). Nærmeste tettsted er Tynset 10&nbsp;km lengre nord.

Fonnåsfjellet har en rekke topper med fem hovedformasjoner, hvorav det høyeste ligger  meter over havet. De fem hovedfjellene er, regnet fra nord er disse:
* Storvola (1 062 moh.), Tynset kommune
* Eggevola (1 128 moh.), Tynset kommune
* Kommeren (1 168 moh.), Tynset kommune
* Søndre Skårsjøhøgda (1 034 moh.), Tynset og Rendalen kommuner
* Fonnåsfjellet (969 moh.), Rendalen kommune

## Se også
* Liste over Norges høyeste fjell

## Referanser
Tan (stat – Tancheng)

**Tan** (forenklet kinesisk: 郯国, tradisjonell kinesisk: 郯國, pinyin: *Tánguó*) var et lite lensfyrstedømme i Vår- og høstannalenes tid på det nåværende fylket Tanchengs område i provinsen Shandong i Kina. Det ble ødelagt tidlig i De stridende rikers tid av staten Yue.

Staten må ikke forveksles med den på kinesisk likelydende, men annerledes skrevne staten Tan (forenklet kinesisk: 譚國 tradisjonell kinesisk: 谭国, *Tánguó*) som lå innen området for det nåværende Zhangqiu, også i Shandong.

## Eksterne lenker
* Tanguo gucheng 
* Tancheng County
Lillesand Fotballklubb

**Lillesand Fotballklubb** (stiftet 10. desember 2009) er en fotballklubb fra Lillesand i Agder. Klubbens hjemmebane er Lillesand Stadion i Holta og klubbfargene er sort og gult.

## Historikk
Klubben ble opprinnelig startet med kun med 2 lag på seniornivå, men klubben startet opp med barnefotball i 2013.

I 2019 fusjonerte klubben med Lillesand Idrettslags fotballgruppe.

## Referanser


## Eksterne lenker
*
Bóbr

**Bóbr** (tsjekkisk: *Bobr*; tysk: *Bober*) er en elv som renner gjennom nordlige deler av Tsjekkia og sørvestlige deler av Polen. Elven er en av Oders sideelver, og er med 279&nbsp;km den tiende lengste i Polen. Nedslagsfeltet er på &nbsp;km². Elvens lengde i Tsjekkia er kun 3 kilometer.

## Byer langs elven
* Lubawka
* Kamienna Góra
* Jelenia Góra
* Wleń
* Lwówek Śląski
* Bolesławiec
* Szprotawa
* Małomice
* Żagań
* Nowogród Bobrzański
* Krosno Odrzańskie

## Referanser


## Eksterne lenker
*
Sveitsisk mesterskap på skøyter sprint menn

**Sveitsisk mesterskap på skøyter sprint menn** (ofte forkortet til SM sprint menn) er et årlig sammenlagtmesterskap over sprintdistansene på skøyter for Sveits. Distansene er 500m og 1000m både 1. og 2. dag av mesterskapet. Ved noen anledninger har mesterskapet hatt færre distanser, se merknader i oversikten. Mesterskapet har i senere tid blitt arrangert i samarbeid med det østerrikske skøyteforbundet. Regjerende sveitsisk mester i Sprint for herrer er Christian Oberbichler.

## Medaljevinnere sammenlagt
En foreløpig ufullstendig liste over sveitsiske (nasjonale) sprint mestere og sølv- og bronse-medaljevinnere i hurtigløp på skøyter. Se referanser for resultater på SpeedSkatingNews.info for det enkelte år fram til sesongen 1993/1994.

## Referanser
Confide in Me: The Irresistible Kylie

***Confide in Me: The Irresistible Kylie*** er et samlealbum av den australske sangeren Kylie Minogue. Albumet ble utgitt av Music Club den 16. juli 2007 i Storbritannia, og inneholder hver eneste sang fra *[[Kylie Minogue (album)|Kylie Minogue]]* (1994) og *[[Impossible Princess]]* (1997) samt sjeldne sanger og B-sider.

## Sporliste
;CD 1
#«Confide in Me» – 5:51
#«Put Yourself in My Place» – 4:54
#«Where Is the Feeling?» (Brothers In Rhythm Mix) – 4:11
#«If I Was Your Lover» – 4:45
#«Some Kind of Bliss» – 4:12
#«Did It Again» – 4:22
#«Breathe» – 4:37
#«If You Don't Love Me» – 2:12
#«Tears» – 4:28
#«Gotta Move On» – 3:35
#«Difficult by Design» – 3:42
#«Stay This Way» – 4:35
#«This Girl» – 3:08
#«Automatic Love» – 4:45
#«Where Has the Love Gone?» – 7:46
#«Surrender» – 4:25
#«Dangerous Game» – 5:30

;CD 2
#«Time Will Pass You By» – 5:26
#«Falling» – 6:43
#«Nothing Can Stop Us» – 4:06
#«Love Is Waiting» – 4:48
#«Cowboy Style» – 4:44
#«Say Hey» – 3:37
#«Drunk» – 3:59
#«I Don't Need Anyone» – 3:14
#«Jump» – 4:04
#«Limbo» – 4:05
#«Through the Years» – 4:20
#«Dreams» – 3:44
#«Too Far» – 4:43
#«Confide in Me» (Brothers in Rhythm Mix) – 10:28
#«If You Don't Love Me» (Akustisk versjon) – 2:12
#«Falling» (Alternativ mix) – 8:40

## Eksterne lenker
*
9. serierunde i Tippeligaen 2011

**9. serierunde i [[Tippeligaen 2011]]** skulle spilles søndag 22. mai og mandag 23. mai, men er utsatt på ubestemt tid grunnet streik blant Tippeliga-spillerne. Runden skulle begynne søndag klokken 18:00 med fem kamper og fortsette med hovedkampen mellom Vålerenga og Molde på Ullevaal Stadion klokken 20:00. Runden skulle avsluttes med mandagskampen mellom Brann og Odd Grenland mandag klokken 19:00.

## Streik

Forhandlingene mellom NISO og NHO ble brutt natt til fredag 20. mai og 95 Tippeliga-spillere gikk ut i streik. Senere samme dag ble det klart at den niende serierunden i Tippeligaen er utsatt på ubestemt tid. Spillere fra Brann, Vålerenga, Aalesund, Viking, Start, Molde, Sogndal, Tromsø og Fredrikstad ble tatt ut i streik. Hovedgrunnen til at forhandlingene ble brutt var NISOs krav om at spillerne selv skal få velge hvilke fotballsko de ønsker å benytte. I tillegg ønsket de blant annet bedre oppsigelsesvern i standardkontrakter og en ferieuke i løpet av sesongen. Streiken ble avsluttet 22. mai.

## Runden spilles
**9. serierunde i [[Tippeligaen 2011]]** spilles onsdag 29. juni og torsdag 30. juni. Runden begynner onsdag klokken 18:00 med to kamper og fortsetter med hovedkampen mellom Vålerenga og Molde på Ullevaal Stadion klokken 20:00. Runden fortsetter med to kamper torsdag klokken 19:00 mellom Brann – Odd Grenland og Viking – Sarpsborg 08. På grunn av kvalifisering for spill i Europa Leauge og Champions League,(utsatt, Rosenborg spiller treningskamp istedenfor), så er kampene Rosenborg – Sogndal og Aalesund – Tromsø utsatt på ubestemt tid. Kampen mellom Stabæk og Strømsgodset er utsatt fordi Telenor Arena ikke er tilgjenlig pga. konsert på den oppsatte kampdatoen. 

## Fakta

### Referanser
Eddi B. Saxegaard

**Jan Eduard «Eddi» Boccia Saxegaard** (født 31. mai 1978) er en norsk forfatter bosatt i Fredrikstad. Han er oppvokst i Moss, utdannet institusjonskokk og drifter forlaget Burning Desire Media.

Saxegaard har skrevet et rekke filmanmeldelser, frilanset for *[[Fredriksstad Blad]]* og *[[Demokraten]]* og figurert som husforfatter for klesdesigner Ellen Knutsen på visninger og eventer mm. Han var i perioden 2006-2008 medansvarlig for konsertkonseptet *Lokale Helter* som fokuserte på å fremme lokale band fra Fredrikstad, samt produksjonsansvarlig for motearrangementet Fashion Madness i Fredrikstad 2006.
*
Boken *House 2000* ble opprinnelig trykket uten ISBN og forlag i 2001, hvorpå *Fredriksstad Blad* ga den god omtale i form av anmeldelse. Da forlaget Burning Desire Media ble opprettet ble boken utgitt i oppusset format der et forord ble lagt til. Eddi B. Saxegaard har også stilt ut en rekke konsertfotografier under konseptet #eddibition.

== Bibliografi ==
* *House 2000* – (2010)
* *Fuckings Fersken* – (2011)
* *Otto Springfeller & Eva von Fundog'' – (2015)

## Referanser


## Eksterne lenker
* Hjemmeside
* Utdrag av House 2000
Johan Hörner

**Johan Hörner** (født 28. januar 1711 i Edebo i Roslagen, Sverige, død 4. mars 1763 i København) var en svensk-dansk maler.

Hörner var elev av maleren Johan Henrik Scheffel i Stockholm, men på grunn av sin pietistiske tro, som ikke var velsett i Sverige, reiste han til Danmark i 1734. Her bodde han hos en snekker Wiinberg i Lille Købmagergade, som selv var pietist. Hörner ga andre svenske flyktninger husly, men måtte i 1735 reise til provinsen, sannsynligvis fordi han følte seg forfulgt på grunn av sine gjerninger i København 

Han giftet seg med Christine Wass i april 1737 under et besøk i København og den 1. desember 1740 lot han en datter døpe Johanna Christina Hörner i Sankt Petri kirke. I 1741 kom en ny bølge av svenske pietistiske flyktninger til København, deriblant Sven Rosén, som ble ansett som en ledende skikkelse i den svenske pietismen. Hörner ga igjen husly til noen av flyktningene, blant andre Rosén.

På tross av at den danske kongen Christian VI selv var sterkt påvirket av pietismen, ble Hørner ikke ansatt som hoffmaler. Det henger muligens sammen med at Hörner med sin realistiske stil ikke var i stand til å male idealiserte representasjonsstykker. Et enkelt maleri av Frederik V som kronprins viser en noe annerledes og mindre vakker person enn de fleste samtidige portretter av ham.

Til gjengjeld fant han arbeide med å portrettere geistligheten og borgerstanden. Han var dessuten en særdeles mangesidig kunstner; han gjorde kabinettsbilder, fruktstykker, fuglestykker, stilleben, *[[kontrafei|Contrefaiter]]* og større familiebilder, men vant især navn med sine *Natstykker*, som det indre av en smie, av et kjøkken med ild på skorstenen o.a. På sine nattstykker forsto han med smak å anbringe portrettfigurer. 
I sine arbeider fra 1750-årene spores i portrettenes komposisjon påvirkning fra Carl Gustaf Pilo og Balthasar Denner. 

Han var sannsynligvis en del av det kunstneriske og litterære selskap som møttes hos malerparet Josie Fosie og Johanne Fosie i deres hjem på Østergade i København. Her holdt Johanne Fosie Danmarks første borgerlige kunstneriske salong.

Mange av Hörners arbeider er sannsynligvis ikke blitt identifisert foreløpig. Så sent som i 2007 ble et portrett av sjøoffiseren Adam Frederik Lützow identifisert, maleriet er i privat eie. To portretter av Frederik Vs døtre kom til Fredensborg, et portrett av Frederik Rostgaard er på Københavns Universitetsbibliotek og den Abraham Peltske familie (1756) i det Petersenske Jomfrukloster. Dessuten finnes en del av hans portretter av Hans Egede, Laurids de Thurah, Johan Christian Kall, Peter Christian Schiønning  og Hans Adolph Brorson i portrettsamlingen på Frederiksborg slott. Sjøoffiser P.C. Schiønning er utlånt til Orlogsmuseet.

## Referanser


## Eksterne lenker
* 
* 241 (Dansk biografisk Lexikon / VIII. Bind. Holst – Juul)
Johan Henrik Scheffel

**Johan Henrik Scheffel** (født 9. april 1690 i Wismar, død 21. desember 1781 i Västerås) var en tysk maler som er kjent for sitt virke i Sverige. 

Han er mest kjent for sine portretter av blant andre Carl von Linné, Christopher Polhem og Hedvig Charlotta Nordenflycht. Johan Hörner gikk i lære hos Johan Henrik Scheffel.

Scheffel kom til Stockholm i 1723 og ble knyttet til David von Krafft. I 1735 ble han medlem av Tegneakademiet og i 1763 direktør. 

Han er representert i mange svenske samlinger, i Gripsholm bl.a. Malcolm Sinclair og Göran Nordberg. Han utførte også miniatyrer.        

Fil:Carl Linnaeus.jpg|Carl von Linné malt ca. 1739
Fil:Christopher Polhem painted by Johan Henrik Scheffel 1741.jpg|Christopher Polhem (1661&ndash;1751), med Nordstjerneordenen om halsen, malt 1741


## Referanser


## Eksterne lenker
* Scheffel i Nordisk Familjebok
* Scheffel i Salmonsen
Rana (navn)

**Rana** (arabisk رنا) er et opprinnelig arabisk og persisk kvinnenavn. Navnet er spesielt mye brukt i Aserbajdsjan. Rana er også et indisk mannsnavn og et samisk kvinnenavn.

## Etymologi
*Rana* kan bety:
* «iøyenfallende»
* «elegant»
* «granatepleblomst, rød duftende blomst»

Merk at *rana* betyr «frosk» på spansk, og «sår» på russisk og mange andre østeuropeiske språk.

## Utbredelse
*Rana* er mest utbredt som kvinnenavn. Det er spesielt vanlig i Aserbajdsjan.

|}

*Rana* er et vanlig mannsnavn i Bangladesh og Nepal.

|}

## Kjente personer med navnet
Personene i listen er ordnet kronologisk etter fødselsår.

### Kvinner
* Rana Chandra Singh (f. 1931), pakistansk politiker
* Rana Hussein (f. 1969), irakisk kvinne, datter av Saddam Hussein
* Rana Foroohar (f. 1970), amerikansk journalist og forfatter
* Rana Mikdashi (f. 1973), libanesisk smykkedesigner
* Rana Bokhari (f. 1977), kanadisk politiker
* Rana Mansour (f. 1981), iransk-amerikansk musiker
* Rana Azadivar (f. 1983), iransk skuespiller
* Rana Ahmad (f. 1985), saudiarabisk-tysk kvinnesaksforkjemper
* Rana El Husseiny (f. 1991), egyptisk fekter
* Rana Okada (f. 1991), japansk snøbrettkjører 
* Rana Farhan, iransk-amerikansk musiker og sanger
* Rana June Sobhany, amerikansk forfatter
* Rana Young, amerikansk kunstner

### Menn
* Rana Bhagwandas (f. 1942), pakistansk, jurist og tidligere fungerende høyesterettsjustitiarius
* Rana Afzaal Hussain (f. 1947), pakistansk politiker
* Rana Afzal Khan (f. 1949), pakistansk politiker og finansminister
* Rana Mujahid Ali (f. 1970) pakistansk landhockeyspiller
* Rana Dasgupta (f. 1971), britisk-indisk forfatter
* Rana Bokhari (f. 1977), kanadisk politiker
* Rana Naved-ul-Hasan (f. 1978), pakistansk cricketspiller
* Rana Daggubati (f. 1984), indisk skuespiller
* Rana Ahmad Hamd (f. 1985), saudiarabisk menneskerettighetsaktivist
* Rana Abdelhamid (f. 1993), egyptisk-amerikansk entreprenør og selvforsvarsaktivist
* Rana Nakano (f. 1997), japansk gymnast

## Annen bruk av navnet
* Rana Niejta, samisk gudinne

## Referanser


## Eksterne lenker
Zaremba

**Zaremba** kan være:
* Maciej Zaremba (f. 1951), polsk-svensk journalist og forfatter
* Peter Zaremba (1908-1994), amerikansk friidrettsutøver som deltok i de olympiske leker 1932 i Los Angeles
Gjert Langfeldt

**Gjert Langfeldt** (født 10. august 1948, død 15. april 2022)  var en norsk utdanningsforsker (dr. polit. fra Kristiansand. Han var ansatt som professor ved Universitetet i Agder (UiA) til han gikk av med pensjon.

Langfeldt ble uteksaminert fra latinlinjen ved Kristiansand katedralskole i 1967. Han studerte deretter mellomfag i pedagogikk og filosofi, samt grunnfag i offentlig rett og tok deretter allmennlærerutdanning og tok lærerutdanning i 1976. I 1981 ble han pedagogisk konsulent i Åsnes kommune og i Kvinnherad kommune fra 1982 og deretter skolesjef i Flekkefjord kommune fra 1987.

I 1994 ble han cand.polit. med hovedfag i pedagogikk, og ble førstekonsulent ved Statens Utdanningskontor i Vest-Agder. Han ble høgskolelektor ved Høgskolen i Agder (HiA) på deltid fra 1996, og stipendiat fra 1998 i Norges forskningsråds (NFR) skoleprosjekt *Fra ressurs til Resultat* I 2005 ble han dr.polit. og ansatt som førsteamanuensis ved HiAs fakultet for pedagogikk.)  Han doktoravhandling var *Effektivitet og likeverd i norsk grunnskole. – En empirisk undersøkelse av elevresultater i ungdomsskolen med særlig vekt på analyse av resultater for elever som får spesialundervisning*.Han var prosjektmedarbeider på NFRs SOL-prosjekt, *Skole og ledelse* fra 2003 til 2006. Fra 2009 var han vært professor ved UiAs institutt for pedagogikk. Han var også professor II ved Høgskulen i Sogn og Fjordane.

## Bibliografi i utvalg
* 2006: *Ledelse i anerkjente skoler*, (Red: J. Møller og O. Fuglestad) med kapitlene *Resultatforbedring som ledelsesutfordring* og *Styringsregimer og lederroller i grunnskolen*. Universitetsforlaget.
* 2005: *Effektivitet og likeverd i norsk grunnskole. – En empirisk undersøkelse av elevresultater i ungdomsskolen med særlig vekt på analyse av resultater for elever som får spesialundervisning*. Doktoravhandling (dr.polit.), Universitetet i Oslo (UiO).
* 1996 *Finance, Policy Making and the Organisation of Special Education* (sammen med Lise Vislie), Cambridge Journal of Education vol 26 no 1

## Referanser


## Eksterne lenker
Ciudadela (Balearene)

**Ciudadela** (katalansk: *Ciutadella de Menorca*) er en by og kommune i det østlige Spania, på øya Menorca i provinsen Balearene. Kommunen har  innbyggere (2021) er byen den nest største på øya. Navnet betyr "citadell" (fort). Den var hovedstad for Menorca inntil i 1722, da den engelske administrasjonen på øya flyttet til Mahón. Ciudadela er fortsatt sete for bispedømmet Menorca.

## Historie
Byen ble opprinnelig grunnlagt av kartagerne. I 4.  århundre var den bispesete. I løpet av det 7. Eller 8. århundre kom den under maurisk herredømme. Kjent dels som *Madina al Jazira*, dels som *Madina al Manurqa* vokste den fram som et viktig handelssenter i løpet av  Middelalderen. Under den spanske Reconquista ble den erobret av Alfonso II og ble en del av kongedømmet Aragón.

I 1558 ble byen angrepet av en tyrkisk styrke som besto av 140 skip og  soldater, under ledelse av Piyale Pasha og Turgut Reis. Etter åtte dagers beleiring var befolkningen desimert, og byen kapitulerte. Hele den gjenlevende befolkningen i Ciudadela ( innbyggere) og folk fra nabolandsbyene ble fort som slaver og solgt på slavemarkedene i Istanbul (Konstantinopel).

Se for øvrig: Menorca#Historie

## Kultur og severdigheter
Selv om Ciudadela ikke lenger er hovedstad på øya, er den fremdeles bispesete. Katedralen ligger i den gamle bydelen. Den ble bygd I 1287 på fundamentet til en elder  moské. St. Johannes (Sankt Hans) er byens skytshelgen og feires hvert år 23.-24. juni.

Rådhuset I Ciudadela var en gang palasset til den arabiske guvernøren, senere til kongene av Aragón og på nytt  guvernørpalass inntil britene flyttet hovedstaden til Mahón i 1722.

De viktigste severdighetene ligger I den gamle bydelen. I det 17. århundrebled et bygd mange vakre bygninger, bade privat og av kirken. Framtredende er den tidstypiske italienske stilen, som gir  Ciudadela et enhetlig preg, både estetisk og historisk.

## Referanser


## Eksterne lenker
*
Radio 8000

1. mars 1984 var det første møtet angående å starte en nærradio i Bodø. Den het først Radio Bodø, men dette måtte skiftes etter protest fra skipsradioen i Bodø som het Bodø radio. Nytt navn ble Radio 8000 med utgangspunkt i postnummeret. Navneendringen skjedde på et møte allerede 24. april 1984. Første sending skjedde 31. august 1985.

Nærradioen Radio 8000 holdt først til i Rødbrakka på Rønvikveien. Her var det studio og kontorer, helt til radioen ble flyttet til lokaler i Hålogalandsgata i Bodø kulturhus. Her var radioen helt til den ble nedlagt i 1993. Radio 8000 var en andelsdrevet radio hvor en rekke lag og foreninger hadde sine sendinger enten de var ukentlig eller mer sporadiske. Etter hvert opparbeidet Radio 8000 seg en fast stab som sto for daglige sendinger i tillegg til andelssendingene.

Flere fra den faste staben startet sin radiokarriere her for senere å havne i NRK Nordland og i andre journalistiske medier.
Tamara

**Tamara** er en opprinnelig russisk form av det hebraiske kvinnenavnet *[[Tamar (navn)|Tamar]]*, som betyr «palmetre».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Tamara Press (f. 1934), russisk idrettsutøver
* Tamara de Lempicka (1898–1980), polsk maler
* Tamara McKinley (f. 1948), australsk-britisk forfatter
* Tamara Taylor (f. 1970), canadisk skuespiller
* Tamara Feldman (f. 1980), amerikansk skuespiller
* Tamara Ecclestone (f. 1984), britisk-kroatisk modell
* Tamara Tippler (f. 1991), østerriksk alpinist

## Annen bruk av navnet
* Dronning Tamara, skuespill fra 1903 av Knut Hamsun
* Tamara Drewe, britisk tegneserie og film fra 2010

## Navnedag
*Tamara* har navnedag i flere land, oftest 26. januar. Den norske navnedagen er .

## Referanser


## Eksterne lenker
Pantelånerne i Las Vegas

***Pantelånerne i Las Vegas*** (originaltittel: *Pawn Stars*) er en amerikansk dokusåpe som har gått på History Channel siden 2009. Den ble raskt populær og har fostret flere spin-offs, som ''Cajun Pawn Stars'', *American Restoration, Counting Cars.* I tillegg er det etablert egne versjoner av serien i Storbritannia, Australia og Sør-Afrika. Den har også fått flere konkurrenter fra pantelånermiljø, der *[[Pantelånerne i Detroit]]* kanskje er mest kjent.

Serien er om pantebutikken Gold & Silver Pawn Shop i Las Vegas Nevada, som er åpen 24 timer i døgnet, og man følger innehaverne Richard Harrison («The Old Man») og sønnen Rick Harrison samt hans sønn Corey («Big Hoss») som en dag skal ta over. Med er også Austin «Chumlee» Russell, en tilsynelatende mindre begavet, men morsom ansatt, som er Coreys venn helt fra barndommen. Gold & Silver Pawn Shop ble åpnet i 1989 av Richard og Rick.

Man ser hvordan kunder kommer til butikken med hensikt til å enten pantsette eller selge gjenstander, og hvordan man diskuterer pris for enten å bli enig eller ikke. Butikken henter ofte inn eksperter for å få verifisert eller restaurert gjenstander. En av disse er Rick Dale i Rick's Restorations, som ble stjerne i sin egen spin-off av serien, American Restoration, som hadde premiere i oktober 2010.

I Norge har serien, i tillegg til History Channel, gått på MAX siden 2010. I 2011 og 2012 lå seertallene på rundt 90 000, noe som gjorde den til en av de mest sette program på kanalen.

Lynyrd Skynyrds "Winning Isn't Everything" brukes som åpningsvignett. 

## Referanser


## Eksterne lenker
* 
*
Konfliktåret 1501

## Pågående kriger
*Osmanske-venetianske krig  (1499–1503)
**Republikken Venezia, Castilla og Aragon
** Det osmanske rike
*Den italienske krigen  (1499–1504)
** Frankrike, Republikken Venezia, Spania (til 1501)
**Hertugdømmet Milano, Kongedømmet Napoli
## Hendelser
Konfliktåret 1504

## Pågående konflikter
*Den italienske krigen (1499–1504)
**Frankrike, Republikken Venezia
**Hertugdømmet Milano, Kongedømmet Napoli
*Unionskrigen
**Svante Nilsson Stures krig mot Danmark (**1504**–1512)
*** Sverige på den ene siden
*** på den andre siden

## Hendelser
Konfliktåret 1508

## Pågående kriger
*Cambrai-liga krigen (1508-1510)
** Kirkestaten, Frankrike, Det tysk-romerske rike, Hertugdømmet Ferrara på den ene siden
** Republikken Venezia på den andre siden.
*Unionskrigen
**Svante Nilsson Stures krig mot Danmark (1504–1512)
*** Sverige på den ene siden
*** på den andre siden

## Hendelser
Kim Il-sungs sosialistiske ungdomsforbund

**Kim Il-sungs sosialistiske ungdomsforbund** (chosŏn'gŭl: , hanja: ) er en nordkoreansk nasjonalistisk ungdomsorganisasjon. Forbundet er Koreas arbeiderpartis ungdomsorganisasjon og er den største ungdomsorganisasjonen som sådan i landet. Forbundets erkærte prinsipprogramer er juche og songun. Begge bygger på koreansk nasjonalisme, med sterke innslag av stalinisme, og fremhever partiet og militærets enerådende stilling i samfunnet.

Forbundet ble grunnlagt av Kim Il-sung 17. januar 1946 som *Nord-Koreas demokratiske ungdomsforbund*, og forbundet ble ungdomsorganisasjon for Nord-Koreas arbeiderparti. I 1949 ble Koreas arbeiderparti dannet ved en sammenslåing av Nord-Koreas arbeiderparti og Sør-Koreas arbeiderparti, og forbundet skiftet navn til *Koreas demokratiske ungdomsforbund*. I mai 1964 skiftet det videre navn til *Koreas sosialistiske arbeiderungdomsforbund*, og til dets nåværende navn ved 50-årsjublieet i 1996.

Generalsekretær i forbundet per 2004 er Kim Kyong-ho.

Forbundet utgir én av landets tre viktige dagsaviser, *[[Chongnyon Jonwi]]*.

Forbundet er tilsluttet Verdenssambandet av Demokratisk Ungdom og stod som arrangør av den 13. verdensungdomsfestivalen i Pyongyang i 1989.

## Referanser
Valida

**Valida** er et arabisk kvinnenavn som betyr «mor».

*Valida* kan også være en variant av *[[Valentina]]*.

## Utbredelse

|}

## Kjente personer med navnet
Personene i listen er ordnet kronologisk etter fødselsår.

## Referanser


## Eksterne lenker
Adil

**Adil** (arabisk عادل) er et arabisk mannsnavn som betyr «rettferdig». *Adel* er en alternativ transkripsjon av navnet.

*Adil* er også et svensk mannsnavn dannet av urnordiske *adal*, «nobel, adelig», og *gisl*, «gissel».

*Adel* er også en svensk kortform av *[[Adolf]]*.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Adil Khan (f. 1983), norsk danser
* Adil Rami (f. 1985), fransk fotballspiller
* Adil Rashid (f. 1988), engelsk cricketspiller
* Adil Omar (f. 1991), pakistansk rapper
* Adil Dyani, norsk skateboarder

## Referanser


## Eksterne lenker
Drentsche patrijshond

**Drentsche patrijshond** er en relativt ukjent hunderase som oppstod i Nederland. Den er en pointer og er beslektet med Kleiner münsterländer og Fransk spaniel. 

Rasen er svært gammel og dens historie strekker seg helt tilbake til 1500-tallet i den nederlandske provinsen Drenthe, men den ble ikke gitt formell anerkjennelse før på 1940-tallet. I dag er hunden svært populær i Nederland, og da særlig som brukshund, men sjelden ellers.

## Referanser
Guangzhou sørbanegård

**Guangzhou sørbanegård** (kinesisk: 广州南, pinyin: *Guǎngzhōu Nán Zhàntái*) er en jernbanestasjon i Guangzhou i Kina for høyhastighetstog. Herfra avgår tog mot Wuhan, Zhuhai (med lett tilgang til Macao) og Hongkong.

Jernbanestasjonen ligger i Shibi i bydistriktet Panyu, ca. 15 km sørøst for sentrum i Guangzhou, og nås over Guangzhou Metros linje 2 (endestasjonen) til resten av byen.

Jernbanestasjonen ble tatt i bruk i 2010 da høyhastighetsbanen Wuhan-Guangzhou ble satt i drift. I 2011 kom Guangzhou–Zhuhai Intercity Mass Rapid Transit i drift. I 2012 ble Wuhan-Guangzhou forlenget nordover til Beijing. Fra denne stasjonen betjenes også Guangzhou–Shenzhen–Hong Kong Express Rail Link.

## Referanser